Etelis/HeQ_v1 huggingface dataset:
DNA

בין אדנין ותימין נוצרים שני קשרי מימן ובין גואנין וציטוזין נוצרים שלושה קשרי מימן, ולפיכך הקשר בין גואנין וציטוזין חזק יותר. משמעות הבדל זה היא שזוג של גואנין וציטוזין עמיד יותר בפני שיבושים העלולים להיגרם מהסביבה, כמו מוטציות או התמרה סרטנית. למרות זאת שני הסוגים של זוגות הבסיסים דומים בגודלם, דבר המבטיח שמירה על רוחב סולם קבוע. משמעות החוקיות בזיווג זה של הבסיסים היא בכך שסדר הבסיסים בגדיל אחד של DNA קובע את סדר הבסיסים בגדיל שמולו, המכונה "גדיל משלים". כמו כן, המבנה הדו-גדילי של מולקולת DNA מיוצב על ידי אינטראקציות חלשות בין הבסיסים החנקניים לאורך שרשרת ה-DNA, מסוג "אינטראקציות פאי ארומטיות".

שאלה: כמה קשרים יש בין הבסיסים החנקניים?
תשובה: שלושה

שאלה: על מה שומרים זוגות בסיסים הדומים בגודלם?
תשובה: על רוחב סולם קבוע

שאלה: מה נוצר בין אדנין ותימין?
תשובה: שני קשרי מימן

שאלה: איזה קשר חזק יותר?
תשובה: בין גואנין וציטוזין

שאלה: כמה קשרי מימן נוצרים בין גאונין וציטוזין?
תשובה: שלושה

שאלה: איזה שיבושים יכולים להיגרם מהסביבה?
תשובה: מוטציות או התמרה סרטנית
אלג'יריה

רשת הכבישים האלג'ירית היא הצפופה ביותר באפריקה. אורכה מוערך ב -180,000 ק"מ של כבישים מהירים, ועם שיעור סלילה של 85%. רשת זו תושלם על ידי כביש מזרח-מערב, פרויקט תשתית גדול הנמצא כעת בבנייה. זהו כביש תלת-כיווני, 1,216 ק"מ (756 מייל), המקשר את עיר הנמל ענאבה (בצפון-מזרח המדינה, סמוך לגבול תוניסיה) לתלמסאן (עיר במערב הרחוק, סמוך לגבול מרוקו). אלג'יריה חוצה גם את כביש טראנס סהרה (חלק מרשת הכבישים הטרנס-אפריקאית), שעכשיו סלול לחלוטין. כביש זה נתמך על ידי ממשלת אלג'יריה על מנת להגדיל את הסחר בין חמש המדינות האחרות החוצות את הכביש: מאלי, ניז'ר, ניגריה, צ'אד ותוניסיה.

שאלה: איזה כביש מחבר בין אלג'ירה, תוניסיה, מאלי, ניגריה, ניז'ר וצ'אד?
תשובה: כביש טראנס סהרה

שאלה: בכמה הגדיל כביש טרנס אפריקה את הסחר בין המדינות שהכביש חוצה בהן?
תשובה: 85%

שאלה: כמה סה"כ כבישים סלולים יש באלג'יריה?
תשובה: 180,000 ק"מ

שאלה: מה האוריינטציה של הכביש שיחבר בין ענאבה ותלמסאן?
תשובה: מזרח-מערב

שאלה: מה אורך כלל הכבישים המהירים באלג'יריה?
תשובה: 180,000 ק"מ

שאלה: על יד איזו מדינה נמצאת תלמסאן?
תשובה: מרוקו
חלל

האסטרונום המקצועי הראשון שתומך ברעיון של יקום אינסופי היה תומאס דיגס האנגלי ב־1576. אבל קנה המידה נשאר לא ידוע עד מדידת המרחק המוצלחת הראשונה לכוכב סמוך בשנת 1838 על ידי האסטרונום הגרמני פרידריך בסל, שהראה שלכוכב 61 בברבור היה פָּרָלַקְסָה (שינוי מדומה במיקומו של עצם עקב שינוי במיקומו של הצופה) של 0.31 שנית־קשת (בהשואה לערך המודרני של 0.287). זה שווה למרחק של יותר מ־10 שנות־אור. המרחק לגלקסיית אנדרומדה נקבע על ידי האסטרונום האמריקני אדווין האבל ב־1923 לפי מדידת בהירות של משתנים קפאידים בגלקסיה, טכניקה חדשה זו התגלתה על ידי הנרייטה ליוויט. זה קבע כי גלקסיית אנדרומדה, ובהרחבה כל הגלקסיות נמצאות הרבה מחוץ לשביל החלב.

שאלה: מהו פרלקסה?
תשובה: שינוי מדומה במיקומו של עצם עקב שינוי במיקומו של הצופה

שאלה: מתי הוכיח תומאס דיגס את רעיון היקום האינסופי?
תשובה: ב־1576

שאלה: מי היה האסטרונום המקצועי הראשון?
תשובה: תומאס דיגס

שאלה: מי מדד מרחק לכוכב סמוך בפעם הראשונה?
תשובה: האסטרונום הגרמני פרידריך בסל

שאלה: מהו הכוכב הראשון אליו הצליחו למדוד מרחק?
תשובה: כוכב 61 בברבור

שאלה: מה ניתן היה לקבוע בעקבות מדידת המרחק לאנדרומדה?
תשובה: כל הגלקסיות נמצאות הרבה מחוץ לשביל החלב

שאלה: מתי נקבע המרחק לגלקסיית אנדרומדה?
תשובה: ב־1923
חטיבת ביסלמ"ח

במלחמת לבנון הראשונה לחמה החטיבה, בפיקודו של אל"ם עמוס קוצר, תחת פיקוד עוצבת הגליל שעליה פיקד יצחק מרדכh. ב-3 ביוני 1982 נעה פלוגה ב' של גדוד 450 למארב בלבנון. במהלך תנועת הכוח, בין קריית שמונה למטולה נפלה קטיושה על רכבי הגדוד, ומפגיעתה נהרג סמל אורי בילנסקי. גדוד הצנחנים של בית הספר למ"כים (גדוד 450) בפיקודו של סא"ל אורי גייגר לחם תחת פיקוד חטיבת השריון 211 הסדירה שהייתה בפיקודו של אל"ם אלי גבע. במהלך הקרבות ב-6 ביוני נקלע גדוד 450 ללחימה עזה בצומת אל-בץ ממזרח לעיר צור. בלחימה נהרגו שישה לוחמים: טוראי אייל נוי, סמל שמעון בן יתח, סמל יורם ביטון, סגן חנן שפיגל, שהיה קצין הקשר של הגדוד, סא"ל אורי גייגר, המג"ד, וסמל ראשון משה שוקרון. המחבלים לכדו את גייגר ושוקרון כשהם פצועים, הרגו אותם והשליכו את גופות השניים לבור מים. את מקומו של גייגר מילא יצחק איתן. בהמשך הלחימה איבד הגדוד לוחמים נוספים, ובהם מ"פ סרן קובי אלזרע ,סמ"פ סרן ארז לב, סמל חן שטנר וסמל משה קזמירצ'י. ביום ה-11 ללחימה, מפקד החטיבה אל"ם עמוס קוצר נפצע, ואל"ם משה ספקטור שקדם לו בתפקיד, נקרא למלא את מקומו למשך חודשיים. בתקופה זו נכבשה בין היתר העיירה עאליי.

שאלה: היכן התרחשו הקרבות של 6 ביוני?
תשובה: בצומת אל-בץ

שאלה: כמה לוחמים נהרגו בקרב ממזרח לעיר צור?
תשובה: שישה

שאלה: מה שמו של קצין הקשר של גדוד 450?
תשובה: חנן שפיגל

שאלה: כמה ימים נמשכה הלחימה?
תשובה: 11

שאלה: מי היה מפקד החטיבה כשכבשו את העיירה עאליי?
תשובה: אל"ם משה ספקטור

שאלה: לאן הושלכו גופותיהם של שני הלוחמים גייגר ושוקרון ז"ל?
תשובה: לבור מים
יורוקופטר AS-565 פנתר

בתצורת תובלת הסער יכול המסוק לשאת עד 10 לוחמים עם ציוד מלא, בנוסף לשני טייסי המסוק. ניתן לשנות במהירות את התצורה ולהתאים את המסוק לנשיאת אלונקות, ציוד הצלה, ציוד רפואי, ועוד. המסוק יכול לשאת מנוף חילוץ, מתלה מטען, זרקור, מצלמת אינפרא אדום צופה קדימה, ופרטי ציוד מגוונים רבים אחרים. למסוק מערכות אוויוניקה מתקדמות. בחלק מהדגמים מותקן ממשק משתמש-מכונה מתקדם, קוקפיט זכוכית. מערכות המסוק כוללות מערכת VEMD, תצוגה רב תכליתית של כלי הטיס והמנועים (vehicle and Engine Multifunction Display)‏; מערכת ESI, מערכת גיבוי אלקטרונית משולבת (Integrated Electronic Standby Instrument); מערכת UMS, לניטור מערכות (usage monitoring system)‏; מערכת TCAS, למניעת התנגשות באוויר; מערכת (H-TAWS, מודעות פני קרקע והתראה (Terrain Awareness and Warning System); מערכת תצוגת משימות, משולבת עם מעבד רב חיישנים; מערכת מערכת בקרת טיסה אוטומטית (AFCS); מערכת ניהול טיסה (FMS); ומכ"ם חיפוש. תכנון תא הטייס ומערכות האוויוניקה מספקים רמה גבוהה של אוטומציה שנועדה להקל את עומס העבודה על הטייסים. תא הטייס תוכנן כך שניתן יהיה לשדרג את המערכות הקיימות ולהתקין חדשות, על פי הצורך.

שאלה: איזו מערכת מנוטרת על ידי מערכת הUMS?
תשובה: TCAS

שאלה: כמה טייסים יש למסוק?
תשובה: שני טייסי המסוק

שאלה: על מה מתריאה מערכת הH-TAWS?
תשובה: התנגשות באוויר

שאלה: מהי מערכת H-TAWS?
תשובה: Terrain Awareness and Warning System

שאלה: מהי מערכת UMS?
תשובה: usage monitoring system

שאלה: מפני מה מגנה מערכת TCAS?
תשובה: התנגשות באוויר

שאלה: באיזו מערכת משולב מעבד רב חיישנים?
תשובה: מערכת תצוגת משימות
הר געש

במיתולוגיה האצטקית נקשרו סיפורים להרי הגעש פופוקטפטל ואיצטקיהואטל. פופוקטפטל היה לוחם שאהב את איצטקיהואטל. אביה של איצטקיהואטל שלח אותו לקרב בווחאקה (אזור במקסיקו), והבטיח כי יוכל לשאת את בתו לאישה לכשישוב (דבר שאביה של איצטקיהואטל הניח כי לא יקרה). לאיצטקיהואטל נאמר כי אהובה מת וכאשר שמעה זאת, מתה מצער. כאשר שב מן הקרב ושמע על גורל אהובתו, אף פופוקטפטל מת מצער. האלים כיסו אותם בשלג והפכו אותם להרים. הר איצטקיהואטל נקרא "האישה הנמה" כיוון שצלליתו דומה לדמות אישה השוכבת על גבה. פופוקטפטל, לעומת זאת, ממטיר אש על הארץ בזעם אדיר על אובדן אהובתו.

שאלה: כיצד קראו לאביה של איצטקיהואטל?
תשובה: פופוקטפטל

שאלה: באיזו מיתולוגיה מופיעות הדמויות פופוקטפטל ואיצטקיהואטל?
תשובה: במיתולוגיה האצטקית

שאלה: מי שלח את פופוקטפטל לקרב?
תשובה: אביה של איצטקיהואטל

שאלה: מה היה עיסוקו של פופוקטפטל?
תשובה: לוחם

שאלה: היכן נמצאת ווחאקה?
תשובה: במקסיקו

שאלה: מהיכן הגיעו פופוקטפטל ואיצטקיהואטל?
תשובה: ווחאקה

שאלה: מי הייתה מושא אהבתו של פופוקטפטל?
תשובה: איצטקיהואטל
ארסנל

הצלחתו של המועדון בשלהי שנות ה-90 ובעשור הראשון של המאה ה-21 נבעה בעיקר כתוצאה ממינויו של ארסן ונגר לתפקיד המאמן ב-1996. ונגר היה המאמן הראשון בהיסטוריה של המועדון שמוצאו מחוץ לאיים הבריטיים. הוא שינה את הטקטיקה ואת שיטת האימונים של המועדון, והביא עמו מספר שחקנים זרים על מנת לחזק את סגל הקבוצה. ונגר גם דגל בהבאת שחקנים צעירים וכישרוניים שינהיגו את הקבוצה. המועדון זכה בדאבל נוסף בעונת 1997/1998, ובדאבל השלישי בתולדותיו בעונת 2002/2003. כמו כן, בעונת 1999/2000 המועדון הגיע לגמר גביע אופ"א (בו הפסיד בבעיטות עונשין לגלאטסראיי), ופעמיים בגביע ה-FA. בעונת 2003/2004 זכה המועדון באליפות הליגה ללא הפסד, ואף קבע שיא לאומי של 49 משחקי ליגה רצופים ללא הפסד.

שאלה: איזה שיא לאומי קבע המועדון?
תשובה: 49 משחקי ליגה רצופים ללא הפסד

שאלה: מה בידל את ונגר מהמאמנים הקודמים של המועדון?
תשובה: המאמן הראשון בהיסטוריה של המועדון שמוצאו מחוץ לאיים הבריטיים

שאלה: באיזו שנה מונה ארסן ונדר לתפקידו?
תשובה: 1996
בוב דילן

השפעתו העצומה של דילן ניכרת גם במוזיקה הישראלית. אמנים רבים תרגמו וביצעו גרסאות כיסוי לשיריו, בהם מאיר אריאל, אביב גפן, אהוד בנאי, הדג נחש, משינה, רמי קלינשטיין, שלום חנוך, אריאל זילבר, דויד ברוזה, דני ליטני, יהודה עדר, שלומי שבן, ושי גבסו. להקת פרויקט הגומיה אף הוציאה אלבום שכולו גרסאות כיסוי בעברית לשיריו. יהונתן גפן תרגם כמה משיריו של דילן לעברית. מבחינה מוזיקלית, דילן נתפס אצל אמנים ישראליים רבים כשילוב בין משורר מחאה לזמר פולק, ורבים ניסו לחקות את סגנונו. במיוחד התבלט בכך מאיר אריאל, שנחשב ל"דילן הישראלי" בעיני רבים. אריאל הכיר את דילן באופן אישי וטען לא אחת כי דילן היה מקור ההשראה העיקרי שלו. בהופעותיו נהג לבצע גרסה מתורגמת לשיר "Knockin' on Heaven's Door" אשר נקראת "טוק טוק טוק על דלתי מרום".

שאלה: מי נחשב בעיני רבים ל"דילן הישראלי"?
תשובה: מאיר אריאל

שאלה: מי נהג לבצע גרסא מתורגמת לשיר "Knockin' on Heaven's Door"?
תשובה: מאיר אריאל

שאלה: איזה שיר של דילן תירגם יהונתן גפן?
תשובה: Knockin' on Heaven's Door

שאלה: מה שם הלהקה שהוציאה אלבום גרסאות כיסוי לשיריו של דילן?
תשובה: פרויקט הגומיה
פיצוץ מלון המלך דוד

ביום שני 22 ביולי 1946, העבירו חוליית לוחמי אצ"ל בראשותו של ישראל לוי ("גדעון") את מטעני החבלה באמצעות משאית לפתח המלון. בפתח המלון חיכו חברי החוליה הראשונה, בפיקודו של יוסף אבני, מחופשים לערבים, ויחד פרקו את מטעני החבלה מהמשאית. לאחר שהשתלטו על שומרי שער השירות במלון, חדרו למטבח "קפה ריג'נס" בקומה התחתונה של האגף הדרומי של המלון. לוחמי האצ"ל ריכזו את העובדים במטבח, והציבו שבעה כדי חלב גדולים, שכל אחד מהם הכיל 50 ק"ג חומר נפץ, בצמוד לעמודי התמיכה של הבניין. לאחר מכן נסוגו. בעת היציאה מהמלון פגשו בשני קצינים בריטים ועוררו את חשדם. לוחמי האצ"ל הרגו את אחד הקצינים ופצעו את השני. חיילי הלגיון הערבי שראו אותם יוצאים פתחו עליהם באש, ובקרב היריות שהתפתח נפגעו שניים מלוחמי האצ"ל. אחד מהלוחמים, אהרן אברמוביץ' מת מאוחר יותר מפצעיו.

שאלה: מי היה ראש חוליית לוחמי אצ"ל שהעבירו את מטעני החבלה לפתח המלון?
תשובה: ישראל לוי ("גדעון")

שאלה: באיזה יום הועברו מטעני החבלה לפתח המלון?
תשובה: ביום שני

שאלה: איך הועברו מטעני החבלה לפתח המלון?
תשובה: באמצעות משאית

שאלה: כמה אנשים היו בחוליה הראשונה?
תשובה: שבעה

שאלה: מי העביר את מטעני החבלה לפתח המלון?
תשובה: חוליית לוחמי אצ"ל

שאלה: מי היה מפקד החוליה הראשונה?
תשובה: יוסף אבני

שאלה: מה היה שמו של הקצין הבריטי שנהרג?
תשובה: אהרן אברמוביץ'
פמיניזם

בשנת 1791, בזמן המהפכה הצרפתית, פרסמה המחזאית והפעילה הפוליטית הצרפתייה, אולמפ דה גוז', את "הצהרת זכויות האישה והאזרחית" (Déclaration des Droits de la Femme et de la Citoyenne) שדומה להצהרת זכויות האדם והאזרח משנת 1789. דה גוז' דרשה שוויון זכויות, על בסיס שוויון הנשים לגברים, שכן שני המינים שייכים למין האנושי, ומסוגלים לאותן מחשבות. דה גוז' הצהירה כי "מהפכה זו תיכנס לתוקף רק כאשר כל הנשים יכירו באופן מלא במצבן המצער, ובזכויות שאיבדו בחברה". היא היללה גם את השוני בין הנשים לגברים, את יופיין של הנשים ואת האומץ שלהן במעשה הלידה. "הצהרת זכויות האישה והאזרחית" מעניקה לנשים את אותן זכויות שהיו לגברים ב"הצהרת זכויות האדם והאזרח", בנוסף, דה גוז' הוסיפה כמה זכויות נוספות: זכות האישה לתת לילדה את שם המשפחה של אביו אף אם אינם נשואים, זכות הפיכת הגירושים להליך חוקי, וזכותן של הנשים לבעלות על רכוש - שינוי בחקיקה האזרחית שיאפשר לנשים לקבל החלטות באופן עצמאי. ההצהרה מעולם לא התקבלה על ידי גוף רשמי בצרפת, ונושא זכויות הנשים לא זכה לתשומת הלב הראויה לו, על אף חלקן הרב של הנשים במהפכה, במיוחד ב"מצעד על ורסאי". דה גוז' עצמה הוצאה להורג במהלך תקופת שלטון הטרור בגלל נושאים אחרים.

שאלה: מתי פורסמה הצהרת זכויות האדם והאזרח?
תשובה: שנת 1789

שאלה: לפי דה גוז', מדוע יש לקיים שוויון זכויות בין נשים לגברים?
תשובה: שני המינים שייכים למין האנושי, ומסוגלים לאותן מחשבות

שאלה: מי הייתה אולמפ דה גוז'?
תשובה: מחזאית והפעילה הפוליטית הצרפתייה

שאלה: מתי החלה המהפכה הצרפתית?
תשובה: בשנת 1791

שאלה: מתי נהרגה דה גוז'?
תשובה: במהלך תקופת שלטון הטרור

שאלה: באיזה קטע במהפכה לקחו הנשים חלק גדול?
תשובה: ב"מצעד על ורסאי"
אריק בנדו

בהדרכתו של אברהם גרנט זכו בנדו ומכבי חיפה בשתי אליפויות ברציפות. בעונת 2002/2003 עזב גרנט לאמן את נבחרת ישראל והחליף אותו יצחק שום. בימי שום הצליחה מכבי חיפה להעפיל לשלב הבתים בליגת האלופות, והייתה הקבוצה הישראלית הראשונה שעשתה זאת, אך בעונה זאת הפסידה את האליפות בגלל הפרש שערים. אחרי ששום עזב, מונה רוני לוי, מקשרי עונת 1993/1994 (בה זכתה חיפה באליפות ללא הפסד), למאמן הקבוצה. תחת הדרכתו של רוני לוי זכו בנדו וחיפה בעוד שלוש אליפויות נוספות, כאשר באותן עונות הציגה חיפה מערך הגנה חזק וקשוח, שהורכב מבנדו, חרזי, קייסי וז'אנו, וספג מעט מאוד שערים.

שאלה: איזה תפקיד היה רוני לוי במכבי חיפה לפני שמונה למאמן הקבוצה?
תשובה: מקשרי עונת 1993/1994

שאלה: מדוע הפסידה מכבי חיפה את האליפות תחת יצחק שום?
תשובה: הפרש שערים

שאלה: באיזו שנה מונה רוני לוי למאמן הקבוצה?
תשובה: 1993/1994

שאלה: לאן עזב אברהם גרנט לאחר שאימן את מכבי חיפה?
תשובה: לאמן את נבחרת ישראל

שאלה: מה היה מערך ההגנה של מכבי חיפה תחת לוי?
תשובה: בנדו, חרזי, קייסי וז'אנו

שאלה: לאיזה שלב בליגת האלופות הגיעה מכבי חיפה?
תשובה: שלב הבתים
פטריארכיה

בשיח הפמיניסטי, נהוג להגדיר חברה פטריארכלית כחברה שבה שוררים יחסי-כוח לא שוויוניים בין גברים לנשים. אחת הביקורות המרכזיות רואה את הסיבה להיווצרות חברה פטריארכלית בעובדה שרוב המחברים בתחום הספרות לאורך ההיסטוריה היו גברים לבנים אירופאיים, בשל תת-הייצוג של נשים מחברות בעולם הספרותי. דוגמה נוספת לדומיננטיות של הפטריארכיה בחברה היא בעולם הרפואה, אשר לא כלל בעבר מספיק נשים בניסויים רפואיים מחקריים עבור פיתוח תרופות חדשות, לעומת משתתפים גברים. הבעייתיות היא, בהתאם לגישה זו, שמבחינה ביולוגית נשים סובלות מתופעות לוואי שונות מגברים, ובכל זאת הן לא זכו להשתתף בניסויים אלו. כתוצאה מכך, תרופות לא הותאמו לצרכים הרפואיים של נשים, ואף לא תמיד פותחו על מנת לטפל במחלות שבהן לוקות יותר נשים. ביקורת הפטריארכיה מזמינה נשים החיות בתוך תרבות סקסיסטית זו, לפתח מודעות גבוהה, במטרה למתוח ביקורת ולערער על ערכיה של תרבות זו.

שאלה: לאורך ההיסטוריה איזו האוכלוסייה היוותה את רוב המחברים בתחום הספרות?
תשובה: גברים לבנים אירופאיים

שאלה: איזה אוכלוסייה לא הייתה מיוצגת מספיק בתחום הספרות?
תשובה: נשים

שאלה: מה הבעייתיות בכך שנשים לא השתתפו בניסויים רפואיים עבור תרופות חדשות?
תשובה: מבחינה ביולוגית נשים סובלות מתופעות לוואי שונות מגברים

שאלה: באיזה תחום, מלבד ספרות, לא היה ייצוג מספק של נשים?
תשובה: בעולם הרפואה

שאלה: כיצד מוגדרת חברה פטריארכלית בשיחה הפמינסטי?
תשובה: חברה שבה שוררים יחסי-כוח לא שוויוניים בין גברים לנשים
סיינפלד

בעקבות בעיות טכניות נאלץ המטוס לנחות בעיירה הפיקטיבית "לייתם" במסצ'וסטס. הארבעה מטיילים בעיר ורואים אדם נשדד, אך במקום לעזור לו הם מעדיפים לצלם את האירוע ולהוסיף הערות סרקסטיות על הנעשה. שוטר שמגיע למקום עוצר אותם מתוקף חוק השומרוני הטוב. משפט מתנהל נגד הארבעה, ובמהלכו מביאה התביעה עשרות דמויות שהופיעו בסדרה שנפגעו מאחד או יותר מהארבעה. המשפט מסתיים בהרשעת הארבעה, והם נשלחים לכלא לשנה. לקראת סוף הפרק אומר ג'רי משפט זהה לחלוטין למשפט הראשון שפתח את הסדרה: "הכפתור השני הוא כפתור המפתח. הוא במפורש בונה או הורס את החולצה", כאשר ג'ורג' שואל אותו בתגובה: "לא ניהלנו את השיחה הזו בעבר?".

שאלה: מהו גזר הדין של ארבעת הנאשמים?
תשובה: כלא לשנה

שאלה: היכן גר ג'ורג'?
תשובה: מסצ'וסטס

שאלה: מי אמר את המשפט "הכפתור השני הוא כפתור המפתח. הוא במפורש בונה או הורס את החולצה"?
תשובה: ג'רי

שאלה: היכן נמצאת העיירה לייתם?
תשובה: מסצ'וסטס
ראיין גוסלינג

בשנת 2010 היה מועמד גוסלינג פעם נוספת לפרס גלובוס הזהב על תפקידו בדרמה "בלו ולנטיין". בשנת 2011 כיכב גוסלינג ב-3 סרטים מצליחים, שעל גילום הדמויות הראשיות בהן זכה לשבחים: "טיפש, מטורף, מאוהב"; בו גילם את דמותו של ג'ייקוב פאלמר; "משחקי שלטון", בו גילם את יועץ-התקשורת של המועמד לנשיאות מייק מוריס (ג'ורג' קלוני); "דרייב", בו גילם את דמות של נהג חסר-שם. על משחקו בכל הסרטים האלו, ובפרט על גילומו של הנהג המסתורי ב"דרייב", זכה גוסלינג לשבחים. ב-2015 כיכב לצדם של סטיב קארל, בראד פיט וכריסטיאן בייל בסרט "מכונת הכסף".

שאלה: בכמה סרטים כיכב גוסלינג ב 2011?
תשובה: 3

שאלה: מיהי הדמות שגילמה את מייק מוריס?
תשובה: ג'ורג' קלוני

שאלה: באיזה סרט כיכב גוסלינג ב 2015?
תשובה: "מכונת הכסף"

שאלה: את מי גילם גוסלינג בסרט "משחקי שלטון"?
תשובה: יועץ-התקשורת של המועמד לנשיאות מייק מוריס

שאלה: על איזה דרמה היה גוסלינג מועמד לפרס גלובוס הזהב ב 2010?
תשובה: "בלו ולנטיין"
מקסיקו

בחציה השני של מלחמת העולם השנייה לקחה מקסיקו חלק פעיל לצידה של ארצות הברית. בתקופה שלאחר מלחמת העולם השנייה נהנתה מקסיקו מצמיחה כלכלית מואצת, שכונתה "הנס הכלכלי המקסיקני" (El Milagro Mexicano), אך בסוף שנות ה-60 של המאה ה-20 חלה הידרדרות פוליטית במדינה. ב-1 בינואר 1994 הצטרפה מקסיקו לברית NAFTA, שבעקבותיו החל "המרד בצ'יאפס". החל משנת 2006 מתקיים סכסוך מזוין מתמשך בין קרטלי הסמים אשר נלחמים בגורמי אכיפת החוק במקסיקו- "המלחמה בסחר בסמים במקסיקו". מעל 40,000 אנשים נהרגו בין דצמבר 2006 עד יוני 2011 כתוצאה מסכסוך אלים זה.

שאלה: כמה אנשים נהרגו בעקבות "המרד בצ'יאפס"?
תשובה: מעל 40,000 אנשים

שאלה: מה קרה בעקבות הצטרפותה של מקסיקו לברית NAFTA?
תשובה: החל "המרד בצ\'יאפס"

שאלה: כיצד נקרא הסכסוך בין קרטלי הסמים לגורמי אכיפת החוק?
תשובה: "המלחמה בסחר בסמים במקסיקו"

שאלה: מתי החלה הדרדרות פוליטית במקסיקו?
תשובה: בסוף שנות ה-60 של המאה ה-20

שאלה: מאיזו שנה לקחה מקסיקו חלק פעיל במלחמת העולם השנייה?
תשובה: 2006

שאלה: מתי מקסיקו הצטרפה לברית NAFTA?
תשובה: ב-1 בינואר 1994

שאלה: מה היה הכינוי של הצמיחה הכלכלית במקסיקו?
תשובה: "הנס הכלכלי המקסיקני"
ויקיפדיה העברית

ויקיפדיה העברית היא אנציקלופדיה כללית, העוסקת ברוב תחומי הדעת. בניגוד לאנציקלופדיות מודפסות שבהן קיימים שיקולי הוצאה לאור, בוויקיפדיה העברית אין הגבלה רשמית על אורך הערכים ועל מספרם. המגבלה היחידה המוצבת על נושאי הערכים היא היותם נושאים אנציקלופדיים. הגדרת נושא כאנציקלופדי מתירנית יותר בוויקיפדיה העברית יחסית לאנציקלופדיות אחרות בעברית, דוגמת האנציקלופדיה העברית. ערך יכול להיפתח על ידי כל משתמש, רשום (מזוהה על ידי כינוי) או לא רשום (מזוהה על ידי כתובת IP), והמשך עריכתו יכול להתבצע בכל עת על ידי כל העורכים (עם מגבלה מסוימת בדפים מוגנים). ערך שלא עומד בתקנים הנהוגים בוויקיפדיה העברית עלול להימחק במחיקה מהירה או בהצבעת מחיקה שבה רשאים לקחת חלק משתמשים בעלי זכות הצבעה בלבד.

שאלה: איך מבדילים בין משתמשים לא רשומים?
תשובה: על ידי כתובת IP

שאלה: לאיזה משתמש יש זכות הצבעה?
תשובה: עורכים

שאלה: מי יכול לפתוח ערך בויקיפדיה?
תשובה: כל משתמש, רשום (מזוהה על ידי כינוי) או לא רשום (מזוהה על ידי כתובת IP)

שאלה: מה עלול לקרות לערך שאינו מקיים את נהלי ויקיפדיה?
תשובה: עלול להימחק במחיקה מהירה או בהצבעת מחיקה

שאלה: באילו דפים יש הגבלה על עריכה?
תשובה: דפים מוגנים
מין (טקסונומיה)

במקרה פרטי אחר של פיצול מינים במוטציה אקראית שנהנה מיתרון אבולוציוני הוא מקרה בו אותה מוטציה אקראית שמפצלת את המין היא בתאחיזה לתכונה אחרת שהיא כן רלוונטית להישרדות. לדוגמה, ישנם חרקים שמפגש הזיווג שלהם הוא ביום מסוים בשנה. מי שהצאצאים שלו מגיעים לזיווג ביום אחר, הוא לכאורה בחיסרון התרבותי בולט על שאר האוכלוסייה משום שצאצאיו יפגשו רק אלה את אלה אם יבואו להזדווג ביום שונה מזה של שאר האוכלוסייה. אלא אם כן, אותו יום מקרי אחר שנבחר במוטציה הוא יום נוח בהרבה להתרבות בסביבה של חרקים אלה. לדוגמה, ייתכן שיום הזיווג המקורי הפסיק להיות נוח לזיווג בשל שינויי אקלים.

שאלה: מה יוצרת מוטציה אקראית שנהנית מיתרון אבלוציוני?
תשובה: פיצול מינים

שאלה: מה יוצר מוטציה?
תשובה: שינויי אקלים
שלגיה ושבעת הגמדים (סרט)

הסרט נחשב לאחד הסרטים הפופולריים ביותר בהיסטוריה של הקולנוע כאשר בטקס פרסי האקדמיה ה-11, וולט דיסני זכה בפרס אוסקר לשם כבוד, והסרט היה מועמד לסרט המוזיקלי הטוב ביותר, ב-1989 הוא התווסף לרשימת הסרטים הפופולריים ביותר של מכון הסרטים הבינלאומי ומדורג ברשימה של המכון האמריקאי לקולנוע כאחד מ-100 הסרטים האמריקאים הגדולים ביותר של כל הזמנים והוא מבין שני סרטי האנימציה היחידים ברשימה (השני הוא פנטסיה), והוא מדורג כסרט האנימציה האמריקאי הגדול ביותר של כל הזמנים. יש לו גם השפעה תרבותית עצומה על התרבות האמריקאית ועל ההצלחה הרבה של דיסני שהגיעה לאחר הוצאת הסרט, כתוצאה מכך יש לסרט פארק שעשועים, משחק וידאו ומחזמר בברודוויי, בנוסף לכך שלגיה קבלה כוכב בשדרת הכוכבים של הוליווד והיא אחת מהדמויות המצוירות היחידות שקבלו כוכב.

שאלה: איזה סרט אנימציה נוסף נמצא ברשימת 100 הסרטים האמריקאים הגדולים ביותר?
תשובה: פנטסיה

שאלה: באיזה פרס זכה הסרט?
תשובה: סרט המוזיקלי הטוב ביותר

שאלה: מי זכה בפרס אוסקר לשם כבוד בטקס פרסי האקדמיה ה11?
תשובה: וולט דיסני

שאלה: לאיזה פרס היה מועמד הסרט?
תשובה: לסרט המוזיקלי הטוב ביותר

שאלה: על איזו תרבות יש לסרט השפעה תרבותית עצומה?
תשובה: התרבות האמריקאית
אברהם לינקולן

המצע הדמוקרטי, שתמך בסיום המלחמה וראה בה כישלון, לא קסם למועמד המפלגה, ג'ורג' מקללן. לצד מקללן תומך המלחמה מונה ג'ורג' פנדלטון מתנגד המלחמה למועמד לסגן הנשיאות. המטרה במינוי תומך ומתנגד למלחמה נועדה כדי למנוע קרע בתוך שורות המפלגה הדמוקרטית. לינקולן סיפק לגרנט עוד חיילים והתמיכה בגרנט גברה. לאחר שאטלנטה נפלה לידי כוחות האיחוד בפיקודו של ויליאם שרמן, התמיכה במלחמה גברה. דמוקרטים רבים תמכו בלינקולן, וגם רוב החיילים תמכו בו. כשהתבררו התוצאות כמה ימים לאחר ה-8 בנובמבר, נתברר כי לינקולן קיבל את מירב הקולות – שני מיליון ו-200 אלף. באספת הבוחרים קיבל רוב גדול יותר, וחוץ מקנטקי, דלאוור וניו ג'רזי הוא זכה בכל המדינות, מה שזיכה אותו ב-212 קולות מול 21. לינקולן היה הנשיא הראשון בתולדות המדינה להיבחר לקדנציה שנייה מאז אנדרו ג'קסון במהלך הבחירות בשנת 1832. 73.8 אחוזים מכלל תושבי האיחוד שלהם הייתה הזכות להצביע הצביעו במהלך מערכת הבחירות בשנת 1864.

שאלה: מתי נבחר אנדרו ג'קסון לנשיא?
תשובה: 1832

שאלה: מתי היו הבחירות?
תשובה: כמה ימים לאחר ה-8 בנובמבר

שאלה: מי קיבל את רוב הקולות?
תשובה: לינקולן

שאלה: מי נבחר לקדנציה שניה של נשיאות לפני לינקולן?
תשובה: אנדרו ג'קסון
טבח סברה ושתילה

בשעה 16:00 בלשכת סגן הרמטכ"ל, משה לוי, העיר עוזר ראש אמ"ן שהמוסלמים סבורים שכניסת צה"ל לביירות חיונית כדי להגן עליהם מפני הפלנגות. בשעה 18:00 הפיץ אגף המודיעין מסמך סודי שבין היתר קבע שכניסת צה"ל לעיר תורמת להגנה על המוסלמים מפני פעולות נקמה אפשריות של הפלנגות. בשעה 20:00 דן אלוף פיקוד צפון, אמיר דרורי, עם מפקדי הפלנגות וסיכם עמם שיעמידו כוח משמעותי לפעולה במחנות הפליטים ושיכנסו מכיוון מחנה שתילה. אלה הבטיחו שיוכלו לפרוץ למחנות למחרת בבוקר ודרורי הזהיר אותם שאין לפגוע באוכלוסייה אזרחית. יחד עם זאת, ביקש דרורי מנציג צבא לבנון שיקחו את המשימה הזאת על עצמם, אולם הוא סירב.

שאלה: מי קיבל את ההחלטה לפנות לפלנגות?
תשובה: אלוף פיקוד צפון, אמיר דרורי

שאלה: מה הייתה אזהרת האלוף דרורי למפקדי הפלנגות?
תשובה: אין לפגוע באוכלוסייה אזרחית

שאלה: למי עוד פנה האלוף דרורי לגבי המשימה?
תשובה: נציג צבא לבנון
עכו

ייחודה של עכו העתיקה הוא בכך שהיא בנויה משני מפלסים נפרדים - העיר הצלבנית והעיר העות'מאנית. שני המפלסים נפרדים זה מזה על ידי מאות השנים שבהן עמדה עכו בהריסותיה, החל בכיבוש הממלוכי ב-1291 ועד להתחדשותה בתקופה העות'מאנית. העיר הצלבנית כוללת את השרידים מתקופת ממלכת ירושלים, והם ברובם תת-קרקעיים. חלקם נחשפו והם השתמרו בדרך כלל במצב טוב מאוד. אלה כוללים חומות, רובעי מגורים, רחובות פתוחים ומקורים, תעלות ניקוז, מעברים תת-קרקעיים ומבני מסחר ומגורים. העיר העות'מאנית הוקמה על שרידיה של העיר הצלבנית, פעמים רבות בחופף למבנים הצלבניים וליסודותיהם, וכך סייעה לשימורה (ראו השוואה כאן). העיר העות'מאנית מתאפיינת בסימטאותיה הצרות והמפותלות, בבתי המגורים ובחאנים שלה.

שאלה: מתי הוקמה העיר העות'מאנית בעכו?
תשובה: ב-1291

שאלה: מתי אירע הכיבוש הממלוכי בעכו?
תשובה: ב-1291

שאלה: אילו מפלסים היו בעכו העתיקה?
תשובה: העיר הצלבנית והעיר העות'מאנית

שאלה: על שרידה של איזו עיר הקימו את העיר העות'מאנית ביפו?
תשובה: שרידיה של העיר הצלבנית

שאלה: מהם מאפייניה היחודיים של העיר העות'מאנית?
תשובה: סימטאותיה הצרות והמפותלות, בבתי המגורים ובחאנים שלה
אלטלנה

למרות הסיכום במחלוקת בדבר חוף היעד, נותרה אי-הסכמה משמעותית בנוגע לחלוקת הנשק שעל סיפון האונייה: בגין דרש כי חמישית מהנשק יועבר ל"גדוד הירושלמי", והשאר ליחידות צה"ל עם קדימות ליחידות אצ"ל. בן-גוריון הסכים שחלק מהנשק יועבר לירושלים, אך עמד על כך ששאר הנשק יופקד ישירות בידי צה"ל ללא תנאים מוקדמים, ורק לאחר מכן יוחלט מה ייעשה בו. עיתוי ההגעה של אלטלנה לחופי ישראל, יצר בעיה נוספת לממשלת ישראל, משום שהספינה נשאה ציוד צבאי, והנשק שהיה על סיפונה היווה הפרה של החלטת אמברגו הנשק של מועצת הביטחון ושל תנאי ההפוגה.

שאלה: על מה היתה הסכמה בין בן גוריון לבין בגין?
תשובה: חמישית מהנשק יועבר ל"גדוד הירושלמי"

שאלה: לאיזה תנאי מוקדם של בגין התנגד בן גוריון?
תשובה: קדימות ליחידות אצ"ל

שאלה: מה היה סלע המחלוקת העיקרי בין בן גוריון לבגין בנוגע לאלטלנה?
תשובה: חלוקת הנשק שעל סיפון האונייה
כנופיית ברמינגהאם

הסדרה נכתבה בהשראת מעלליה של כנופיה שהטילה אימה על תושבי ברמינגהאם באותן שנים. חברי הכנופיה נהגו להחביא במצחיית כובע הברט שחבשו סכיני גילוח, איתם היו מעוורים את עיני אויביהם, ומכאן גם שמם: פיקי - מוחבא (הסכין המוחבא בכובע); בליינדרז - מעוורים. ברם, במקור שם הכנופיה הוא "פועלים עם כובעי פיקי": "בליינדר" הייתה מילת סלנג ל"פועל", וכובע "פיקי" הוא כובע קסקט. בסדרה, הכנופיה מורכבת מבני משפחת שלבי, כשבראשם תומאס (טומי) שלבי (קיליאן מרפי), שנודע בחוכמתו ובאכזריותו. הסדרה מתמקדת בהתחזקותה ועליית קרנה של הכנופיה, עד כי נהפכה לארגון כלל ארצי שהתפשט בכל רחבי אנגליה.

שאלה: מה חברי הכנופיה היו עושים עם סכיני הגילוח שהחביאו במצחיית כובע הברט שלהם?
תשובה: מעוורים את עיני אויביהם

שאלה: מיהו ראש בני משפחת שלבי?
תשובה: תומאס (טומי) שלבי

שאלה: מה זה  כובע "פיקי"?
תשובה: כובע קסקט

שאלה: מה החביאו חברי הכנופיה במצחיית כובע הברט שנהגו לחבוש?
תשובה: סכיני גילוח

שאלה: היכן גרה משפחת שלבי בסדרה?
תשובה: ברמינגהאם

שאלה: מה היה שם הכנופיה במקור?
תשובה: "פועלים עם כובעי פיקי"